S-739/2011

Mál þetta, sem dómtekið var í dag, er höfðað með ákæru ríkissaksóknara 16. maí 2011, á hendur K-x-x S-x-x, kt. 000000-0000, Grettisgötu 96, Reykjavík, fyrir eftirfarandi brot framin í Reykjavík á árinu 2010:

I.

1. Brot gegn valdstjórninni, með því að hafa aðfaranótt laugardagsins 11. desember, fyrir utan skemmtistaðinn Kaffi Zimsen, Hafnarstræti 18, ítrekað hótað lögreglumönnunum H-kk-þgf H-kk-þgf og M-kk-þgf I-kk-þgf E-kk-þgf, sem þar voru við skyldustörf, lífláti og líkamsmeiðingum.

II.

Umferðarlagabrot með því að hafa:

1. Að kvöldi mánudagsins 29. nóvember, ekið bifreiðinni UD-961 á bifreiðastæði til móts við Aðalstræti 6, sviptur ökuréttindum, ófær um að stjórna henni örugglega vegna áhrifa ávana- og fíkniefna og undir áhrifum áfengis (í þvagi fannst amfetamín og tetrahýdrókannabínólsýra, vínandamagn í blóði 0,55‰) og á bifreiðina ZX-827.

2. Föstudaginn 3. desember, ekið bifreiðinni UD-961 um Snorrabraut við Hverfisgötu, sviptur ökuréttindum og undir áhrifum áfengis (vínandamagn í blóði 0,60‰) og á bifreiðina LM-647, sem kastaðist yfir á öfugan vegarhelming og á bifreiðina OS-897.

III.

Vopnalagabrot með því að hafa:

1. Að kvöldi þriðjudagsins 7. desember, á veitingahúsinu Mónakó, Laugavegi 78, borið hníf með 11,5 cm löngu blaði á almannafæri.

2. Aðfaranótt laugardagsins 11. desember, fyrir utan skemmtistaðinn Kaffi Zimsen, Hafnarstræti 18, borið hníf á almannafæri.

Teljast brot ákærða í I. kafla ákæru varða við 1. mgr. 106. gr. almennra hegningarlaga nr. 19/1940. Varðandi meint umferðarlagabrot ákærða sem tilgreind eru í II. kafla ákæru, eru talin varða við 1. sbr. 2. mgr. 45. gr., 1. mgr. 48. gr. og samkvæmt lið 2 einnig við 1. sbr. 2. mgr. 45. gr. a, allt sbr. 1. mgr. 100. gr. laga nr. 50/1987, með síðari breytingum. Við III. kafla ákærunnar eru brot ákærða talin varða við 1. mgr. 30. gr., sbr. 1. mgr. 36. gr., vopnalaga nr. 16/1998.

Þess er krafist af hálfu ákæruvalds að ákærði verði dæmdur til refsingar og til greiðslu alls sakarkostnaðar. Þá er krafist sviptingu ökuréttar skv. 101. og 102. gr. laga nr. 50/1987. Loks er krafist upptöku á hnífum í 4. og 5. lið, sbr. 1. sbr. 3. mgr. 37. gr. laga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í Póllandi í maí 1983. Samkvæmt sakavottorði hefur ákærði áður gengist undir dóma og sáttir vegna brota á hegningar-, áfengis- og umferðarlögum, síðast í janúar sl., er hann var dæmdur í sektargreiðslu fyrir þjófnað. Með hliðsjón af sakarefni málsins og sakaferli ákærða þykir refsing hans hæfilega ákveðin fangelsi í 3 mánuði.

Ákærði er sviptur ökurétti ævilangt.

Með vísan til lagaákvæða í ákæru eru upptækir gerðir hnífar sem lögregla lagði hald á við rannsókn málsins.

Ákærði greiði 207.411 krónur í sakarkostnað og málsvarnarþóknun skipaðs verjanda sem ákveðin er svo sem í dómsorði greinir. Hefur þá verið tekið tillit til virðisaukaskatts.

D ó m s o r ð :

Ákærði, K-x-x S-x-x, sæti fangelsi í þrjá mánuði.

Upptækir eru gerðir til ríkissjóðs tveir hnífar sem lögregla lagði hald á við rannsókn málsins.

Ákærði er sviptur ökurétti ævilangt.

Ákærði greiði 207.411 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 75.300 krónur.

S-kk-nf S-kk-nf.